als_Latn dik_Latn sag_Latn
Shkon te dentisti për të hequr 4 dhëmbë. Përjeton një horror si në filma
Si do të vepronit nëse një ditë do të shkonit te dentisti dhe do ta gjenit veten pa dhëmbë dhe pa rroba?
Pikërisht kjo gjë i ka ndodhur Donny Grigsby-t, një banor i Indianas, i cili shkoi te dentisti për të hequr 4 dhëmbë, por pasi i doli anestezia, ai pa se jo vetëm i mungonin të gjithë dhëmbët, por edhe rrobat.
“Ai ishte vendosur në një koma në kushte mjekësore dhe më pas ishte lënë aty teksa qante, i mbuluar i tëri me gjak”, – deklaron bashkëshortja e tij, Amanda Grigsby.
I pyetur për atë që kishte kaluar, vetë “protagonisti” i ngjarjes tregon: “Jam i turpëruar sepse nuk kam më dhëmbë në gojë dhe u zgjova pa rroba. Dua thjesht dhëmbët e mi në gojë dhe kaq”.
Sipas dentistëve dhe kirurgëve të klinikës, Donny kishte një infeksion që i rrezikonte jo vetëm gojën, por edhe organizmin, prandaj iu desh t’ia hiqnin të gjithë dhëmbët. “Ne i paralajmërojmë të gjithë pacientët tanë rreth asaj që do të kryejmë dhe Grigsby ishte lajmëruar për një gjë të tillë”, – shprehen drejtuesit e klinikës dentare.
Por, çifti nuk e ka lënë me kaq këtë histori, pasi ata kanë paditur klinikës në gjykatën e rajonit të Indianas.
als_Latn als_Latn als_Latn als_Latn als_Latn als_Latn als_Latn